open-index/open-wikipedia-markdown huggingface dataset:
నూకాలమ్మ అమ్మవారి దేవాలయం

**నూకాలమ్మ అమ్మవారి దేవాలయం** తూర్పు గోదావరి జిల్లా పెద్దాపురం కాండ్రకోట గ్రామంలో దేవాలయం ఉంది.

## ఆలయ చరిత్ర
కాండ్రకోటను పూర్వం కిమీరు అని పిలిచే వారు.కిమ్మీరాసురుడు ఈ ప్రాంతంలో పరమశివుని కోసం తపస్సు చేయడం కోసం వచ్చాడు. అందువల్ల ఈపేరు వచ్చింది తరువాతి కాలంలో కాండ్రుడు అనే రాజు పరిపాలించడం వల్ల క్రాండ్రకోట అని పేరు వచ్చింది.కొన్నివేల సంవత్సరాల క్రితం ఈ ప్రాంతాన్ని కిమ్మెర అనే స్వార్ధపరుడైన రాజు పరిపాలిస్తూ ప్రజలను రాక్షసంగా అనేక చిత్ర హింసలకు గురిచేసేవాడు. అతను పెట్టె కష్టాలను ఓర్చలేక ప్రజలు సమీపంలో ఉన్న మరొక ధర్మాత్ముడైన మహా రాజు ధర్మకేతుని ఆశ్రయించి రాక్షస రాజు కిమ్మెర బారి నుండి తమను రక్షించమని వేడుకొన్నారు.అంతట ధర్మకేతు మహారాజు ప్రజా సంరక్షణార్ధం కిమ్మేరుని పై యుద్ధం చేసి దురధుష్టవసాత్తూ ఆ భీకర యుద్ధంలో ఓడిపోయారు.ప్రజల యొక్క అవస్థలను చూసి సహించలేని ధర్మకేతు మహారాజు ఎలాగైనా కిమ్మెరుని వధించాలని ఆదిపరాశక్తిని అంకుఠిత దీక్షతో ప్రార్థించాడు. ఆతని తపస్సుకి మెచ్చి ఆది పరాశక్తి అమ్మవారు ప్రత్యక్షమై ఆమె అంశలలోని ఒక అంశను ధర్మకేతు మహారాజుతో పాటు పంపింది. ఆ సహాయంతో ధర్మకేతు మహారాజు - స్వార్ధపరుడు, రాక్షస రాజైన కిమ్మెరుని ఓడించి ప్రజలను కష్టాలనుంచి విముక్తులి చేసి రాజ్యాన్ని సుభిక్షంగా పరిపాలించాడు. ఆ ఆది పరాశక్తి నూకాలమ్మ అమ్మవారు యుద్ధంలో అతని విజయానికి సహాయం చేసినందుకు కృతజ్ఞతగా ధర్మకేతు మహారాజు శ్రీ నూకాలమ్మ అమ్మవారికి ఆ ప్రాంతంలో ఆలయం నిర్మించాడు - అప్పటినుంచి శ్రీ నూకాలమ్మ వారు ఆ రాజ్య దేవతగా ప్రజలకు ఎటువంటి కష్టం రాకుండా కాపాడే కాండ్రకోట నూకాలమ్మగా కోరిన కోర్కెలు తీర్చే కల్పవల్లిగా కొలువు తీరనిది.
## ఉత్సవాలు
పాల్గుణ మాస బహుళ చతుర్దశి రోజున ప్రారంభమై 41 రోజులు అంగరంగ వైభవంగా ఈ జాతర జరుగుతుంది. ఆంధ్రప్రదేశ్ నలుమూలల నుంచి భక్తులు వచ్చి అమ్మవారిని దర్శించుకొని తరియిస్తారు.
## మూలాలు

వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
మరో ధర్మరాజు

***మరో ధర్మరాజు*** 1982, జనవరి 29న విడుదలైన తెలుగు డబ్బింగ్ సినిమా. ఎస్. ఎ. కన్నన్ దర్శకత్వం వహించిన ఈ చిత్రంలో శివాజీ గణేశన్, కమల్ హాసన్,దేవిక, జయచిత్ర, మంజుల నటించగా, కె.వి.మహదేవన్ సంగీతం అందించాడు. ఈ చిత్రంలో కమల్ హాసన్, శివాజీ గణేషన్ తమ్ముడిగా నటించాడు. *విధి* అనే నాటకం ఆధారంగా ఈ చిత్రం రూపొందింది.

## తారాగణం

* శివాజీ గణేశన్ 
* కమల్ హాసన్
* దేవిక 
* జయచిత్ర
* మంజుల 
* నగేష్
* ఎం. న. నంబియార్
* ఎస్.వి. సుబ్బయ్య
* మేజర్ సుందరరాజన్
* వికె రామస్వామి
* కెకె సుందర్
* కరుప్పు సుబ్బయ్య
* టికెఎస్ నటజన్
* టైపిస్టు గోపు
* నీలు
* హాలం
* పుష్పమాల

## సాంకేతికవర్గం
* చిత్రానువాదం, దర్శకత్వం: ఎస్. ఎ. కన్నన్
* కథ: వియత్నం వీర సుందరం
* సంగీతం: కె.వి.మహదేవన్
* ఛాయాగ్రహణం: కెఎస్ ప్రసాద్
* కూర్పుం ఆర్. దేవరాజన్

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:దేవిక నటించిన సినిమాలు
వర్గం:కె.వి.మహదేవన్ సంగీతం కూర్చిన సినిమాలు
వర్గం:1982 తెలుగు సినిమాలు
అగస్త్యేశ్వరస్వామి ఆలయం (ధవళేశ్వరం)

**అగస్త్యేశ్వర స్వామి ఆలయం** తూర్పు గోదావరి జిల్లా, రాజమహేంద్రవరం, ధవళేశ్వరం వెలిసారు.

## ఆలయ చరిత్ర
ఈ స్వామి వారు త్రేతాయుగంలో వెలిసారు.పూర్వం ఇక్కడ దండకారణ్యంలో, వాతాపిపురంలో వాతాపి, ఇల్వలుడు అనే రాక్షసులను సంహరించి బ్రహ్మహత్యాపాతకానికి గురయిన అగస్త్యుడు ఈశ్వరలింగములను అయిదు చోట్ల ప్రతిష్ఠించిన తరువాత ఈ దవళగిరికి వచ్చి తపస్సు చేసుకుంటూ ఉండిపోయాడు. కృతయుగం గడిచిపోయాక, త్రేతాయుగంలో శ్రీరాముడు రావణుడుని సంహరించాడు. రావణుడు లక్షణాలతో రాక్షసుడు. బ్రహ్మవంశ సంజాతుడు కావడం
వలన రాముడుకి బ్రహ్మహత్యా దోషం రావడంతో నివారణకు ఎన్ని క్షేత్రాలలో శివలింగములను ప్రతిష్ఠించినా, ఆ పాపవిముక్తి పోలేదు.

ఆ సందర్భంలోనే రామేశ్వరంలో శివలింగమును ప్రతిష్ఠించాలని ఆంజనేయ స్వామిని కాశీపంపారు.
కాశీలో నుండి శక్తివంతమయిన శివలింగమును తీసుకుని వచ్చాడు. ఆంజనేయుడు ఎక్కడా ఆగకుండా శివలింగమును తీసుకోస్తున్నాడు అడవిలో తపస్సు చేసుకుంటున్న అగస్త్యుడు శివలింగమును తెస్తున్న ఆంజనేయుడ్ని చూసి, ఇక్కడ తన ఆతిధ్యం తీసుకుని కొంత సేపు విశ్రాంతి తీసుకుని వెళ్ళమని కోరాడు. అందుకు ఆంజనేయుడు అంగీకరించలేదు. 

అగస్త్యుడు కచ్చితంగా కొద్దిసేపు అయినా ఆతిధ్యం తీసుకోవాలన్నాడు. ఆంజనేయుడు దిగి అగస్త్య మహర్షి ఆతిథ్యం తీసుకుని, మాటల్లో మరిచిపోయి శివలింగమును క్రిందపెట్టాడు.  అది ఈశాన్యం వైపు ఏటవాలుగా పెట్టడంతో అలాగే ప్రతిష్ఠ జరిగిపోయింది. తరువాత ఇద్దరూ ఎంత పెకలించినా లింగముపైకి రాలేదు.  వెంటనే ఆంజనేయుడు కాశీ బయలుదేరి మరో లింగమును తీసుకొచ్చాడు. అయితే రామేశ్వరంలో విగ్రహ ప్రతిష్ఠ సమయందాటి పోవడంతో ఆంజనేయుడు ఎంతసేపటికి రాకపోవడంతో సీతాదేవి ఇసుకతో శివలింగం చేయడం ప్రతిష్ఠ చేయడం జరిగింది.

## మూలాలు

## వెలుపలి లంకెలు
వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
రాజరాజ నరేంద్ర స్వామి దేవాలయం

**రాజరాజ నరేంద్ర స్వామి దేవాలయం** తూర్పు గోదావరి జిల్లా, ఆత్రేయపురంమండలంలో లొల్ల గ్రామంలో ఈ దేవాలయం ఉంది.

## ఆలయ చరిత్ర
ఈ దేవాలయం నాలుగు వందల
సంవత్సరాలకు పూర్వం నిర్మించారు. 
ఇక్కడ స్వామి వారిని రాజమహేంద్రవరాన్ని పరిపాలించిన శ్రీ రాజ రాజనరేంద్ర
చక్రవర్తి ప్రతిష్ఠించారు. సారంగధర శిక్షానంతరం జరిగిన దానికి క్షోభించి, ఆ పాపవిముక్తి కొరకు రాజరాజ నరేంద్రుడు తూర్పు, పశ్చిమ గోదావరి
జిల్లాల్లో చాలా గ్రామాల్లో శివలింగములను ప్రతిష్ఠించాడు. ఆలయాన్ని నిర్మించడమేగాక, ఆలయ నిర్వాహణకు కావలసిన భూములన్నీ ఆయనస్వామి వారికి సమర్పించాడు. ఆయన గుడిని కట్టించడమేగాక స్వామి వారికి
రాజరాజనరేంద్రస్వామి అని పేరు పెట్టుకున్నాడు.స్వామి వారి మహిమల గురంచి గ్రామస్థులు చాలా గొప్పగా చెప్పుకుంటారు.

## ఉత్సవాలు
ప్రతి సంవత్సరం మహాశివరాత్రిన చాలా వైభవోపేతంగా జరుగుతుంది. వేలాదిమంది భక్తులు
స్వామివారిని దర్శించుకుంటారు.
## మూలాలు

 
వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
వ్యాఘ్రేశ్వరస్వామి దేవాలయం

**వ్యాఘ్రేశ్వరస్వామి దేవాలయం** తూర్పు గోదావరి జిల్లాలోని, అంబాజీపేట మండలంలో పుల్లేటికుర్రు గ్రామంలో దేవాలయం ఉంది.

## స్ధల పురాణం
పూర్వం అభయారణ్య ప్రాతం అయిన ఈ ప్రాతంలో ఒక బ్రాహ్మణుడు నిత్యం పరమశివుని అత్యంత భక్తి శ్రధ్దలతో పూజిస్తుండేవాడు.ఒకరోజున ఆ బ్రాహ్మణున్ని అరణ్యంలో ఒక పులి (వ్యాఘ్రం) తరమసాగింది.భయపడి ఆ బ్రాహ్మణుడు దిక్కు తోచని స్థితిలో తను రోజూ అర్చించే ఆ పరమశివున్ని నమ్ముకుని ప్రాణాలు కాపాడుకోవడానికి అక్కడే ఉన్న ఒక బిల్వ వృక్షం (మారేడు చెట్టు) ఎక్కాడు.పులి మారేడు చెట్టు క్రింద ఆ బ్రాహ్మణుని కొరకు కాచుకుని కుర్చుంది. దీంతో ఏమి చెయ్యాలో తోచక ఆ మారేడు చెట్టు యొక్క ఆకులు ఒక్కటొక్కటీ తెంపి పరమశివుని స్మరిస్తూ ఆ పులిపై వేయసాగాడు. కొంతసేపటికి ఆ మారేడు ఆకులతో ఆ పులి కప్పబడి కదలకుండా అలానే ఉంది.దీంతో ఆ పులి నిద్రిస్తుందేమో అని ఆ బ్రాహ్మణుడు భావించి మెల్లిగా చెట్టు నుండి క్రిందికి దిగి అగ్రహారం లోకి వెళ్ళి తన తోటి వారికి ఈ విషయం చెప్పి పులిని చంపడానికి కర్రలు, బరిసెలతో అక్కడికి వచ్చాడు.అయితే ఎంతకీ పులి ఆ మారేడు ఆకులనుండి బయటకు రాకపోవడంతో అనుమానం వచ్చిన అక్కడి వారు ఆ అకులను తొలగించి చూడగా ఆ అకుల క్రింద శివలింగం కనిపించెను. పులి శివలింగముగా మారిన ప్రాంతాన్ని వ్యాఘ్రేశ్వరము అని అక్కడ స్వయంభూగా వెలసిన ఆ శివుని వ్యాఘ్రేశ్వరుడు అనే పేరు వచ్చింది. పులి వేటాడిన ఊరు కనుక ఆ ఊరుకు పులి వేట ఊరు అనే పేరు వచ్చింది. కాలక్రమేణా అదే పుల్లేటికుర్రుగా రూపాతరం చెందింది.
## మదనగోపాలస్వామి దేవాలయం
శ్రీ వ్యాఘ్రేశ్వరస్వామి వారి ఆలయ ప్రాంగణంలోనే వున్న మరో ఆలయంలో మదనగోపాలస్వామి ఉంది.నాలుగు వందల ఏళ్ళక్రితం ప్రతిష్ఠించబడిన శ్రీ మదనగోపాలస్వామి ఈ నాటికీ భక్తుల్ని
అలరించడం విశేషం.స్వామి వారి ఆలయంలో శ్రీ విఘ్నేశ్వరుడు బాలాత్రిపురసుందరి కొలువై భక్తులకు దర్శనం ఇస్తారు.

## ఉత్సవాలు
ప్రతి సంవత్సరం మహాశివరాత్రిన, దేవీనవరాత్రులు వైభవంగా జరుగుతాయి.
## మూలాలు

వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
అఖిల భారత వైద్య విజ్ఞాన సంస్థ, దేవగఢ్

**ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, దేవగఢ్** (**ఎయిమ్స్ దేవగఢ్**) భారతదేశంలోని జార్ఖండ్ రాష్ట్రంలోని దేవ్‌ఘర్ జిల్లాలో ఉన్న ఒక ప్రభుత్వ వైద్య కళాశాల, ఆసుపత్రి. ఇది ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (ఎయిమ్స్) లలో, 2019 లో ఆపరేషన్ ప్రారంభించిన ఆరు ఎయిమ్స్‌లో ఇది ఒకటి.

## చరిత్ర
2003 లో భారత ప్రభుత్వం ప్రకటన ప్రకారం,  అధికారికంగా 2006 మార్చిలో ప్రారంభించిన ప్రధాన మంత్రి స్వాస్థ్య సురక్ష యోజన (పి.ఎం.ఎస్.ఎస్.వై) చొరవలో భాగంగా ఎయిమ్స్ డియోఘర్ ఏర్పాటు చేయబడింది.ఎయిమ్స్ ఏర్పాటు వెనుక "సరసమైన, నమ్మదగిన తృతీయ లభ్యతలో ప్రాంతీయ అసమతుల్యతలను సరిదిద్దే" ఉద్దేశం ఆరోగ్య సేవలు అందించటం. అందులో భాగంగా ఎయిమ్స్ డిల్లీ లాంటి సంస్థలను స్థాపించడం, ప్రభుత్వ వైద్య కళాశాలలను అప్‌గ్రేడ్ చేయడం ఈ సంస్థ ముఖ్య ఉద్దేశం.

జార్ఖండ్‌ ప్రభుత్వం మొదట 2016 జూన్ లో ఎయిమ్స్ ఏర్పాటు చేయాలనే ప్రతిపాదనను చేసింది. అదే సంవత్సరం ఆగస్టులో, ఎయిమ్స్ నిర్మాణం కోసం అనేక ప్రత్యామ్నాయాలను తీసుకురావాలని కేంద్ర ప్రభుత్వం చేసిన అభ్యర్థనకు ప్రతిస్పందనగా, స్థానిక ప్రభుత్వం ఇష్టపడే ప్రదేశం దేవ్‌ఘర్ ఉందని, అలాగే రాంచీ కూడా పరిగణించబడిందని తెలియపర్చింది. ఆర్థిక మంత్రి అరుణ్ జైట్లీ జార్ఖండ్‌లో ఎయిమ్స్ ఏర్పాటు చేయాలనే ఉద్దేశ్యాన్ని 2017 ఫిబ్రవరి 1 న, 2017–2018 బడ్జెట్ ప్రసంగంలో, అలాగే గుజరాత్‌లో ఒకటి ఏర్పాటు చేయాలని అధికారికంగా ప్రకటించారు. వీటిని తరువాత ప్రధాన మంత్రి స్వాస్థ్య సురక్ష యోజన (పి.ఎం.ఎస్.ఎస్.వై) "దశ- VI"గా పరిగణించారు. దీనిపై 2017 జూలైలో ఒక వివరణాత్మక ప్రాజెక్ట్ నివేదిక తయారు చేయబడింది. చివరకు రాజ్యసభలో అడిగిన ప్రశ్నకు కేంద్ర ఆరోగ్య, కుటుంబ సంక్షేమ శాఖ సహాయ మంత్రి అశ్విని కుమార్ చౌబే, జార్ఖండ్‌లోని ఎయిమ్స్ కోసం, "కొన్ని షరతుల నెరవేర్పుకు లోబడి" డియోఘర్‌లోని ఒక సైట్, ఖరారు చేయబడిందని లిఖితపూర్వక సమాధానంలో తెలిపారు. జౌర్ఖండ్ ప్రభుత్వం కోరినట్లుగా డియోఘర్‌లోని సైట్ డిసెంబరులో ఖరారు చేయబడింది. ఎయిమ్స్ స్థాపనకు అవసరమైన 236.92 ఎకరాల (95.88 హెక్టార్లు) భూమిని 2018 ఏప్రిల్ లో స్థానిక ప్రభుత్వం అప్పగించింది. కేంద్ర మంత్రివర్గం చివరకు 2018 మే లో, ఈ ప్రాజెక్టుకు 1103 కోట్ల రూపాయలకు ఆమోదం ఆమోదం తెలిపింది. అదే నెల చివరలో ప్రధాని నరేంద్ర మోడీ పునాదిరాయి వేశారు. ఎయిమ్స్ ఇన్స్టిట్యూట్ డియోఘర్‌లో నిర్మించడానికి ఎన్‌బిసిసితో అక్టోబరులో ఎన్‌బిసిసితో రూ .9.02 బిలియన్లకు ఒప్పందాన్ని కుదుర్చుకుంది.

ఈ సంస్థ 2019 సెప్టెంబరులో 50 విద్యార్థుల మొదటి బ్యాచ్‌తో ప్రారంభమైంది. 2019 లో పనిచేస్తున్న ఆరు ఎయిమ్స్‌లో ఇది ఒకటి.సౌరభ్ వర్ష్నీని 2020 మార్చిలో డైరెక్టర్‌గా నియమించారు.

## ప్రస్తుత క్యాంపస్
శాశ్వత ప్రాంగణం నిర్మాణం ఇప్పుడే 2019లో ప్రారంభమైంది. క్యాంపస్ 2022 ఫిబ్రవరిలో పూర్తవుతుందని భావిస్తున్నారు. తాత్కాలికంగా, ఈ సంస్థ డియోఘర్‌లోని పంచాయతీ శిక్షణా సంస్థ (పిటిఐ) ప్రాంగణంలో నిర్వహిస్తున్నారు. ఇక్కడ హాస్టల్ వసతులు, తరగతుల గదులు ఏర్పాటు చేయబడ్డాయి.

## మూలాలు

## వెలుపలి లంకెలు

వర్గం:వైద్య కళాశాలలు
జనార్ధనస్వామి ఆలయం

**జనార్ధనస్వామి ఆలయం** తూర్పుగోదావరి జిల్లా రాజమహేంద్రవరం ధవళేశ్వరం ఆలయం ఉంది.

## ఆలయ చరిత్ర
ధవళగిరి కొండమీద స్వామివారు కృతయుగంలో వెలిసారు. ఇక్కడ అమృత సరస్సు అనే పెద్ద చెరువు వుండేది. కృతయుగంలో బ్రహ్మ దగ్గర ఉన్న వేదాలను ఓ రాక్షసుడు ఎత్తుకుపోగా బ్రహ్మ విష్ణువుని ప్రార్ధిస్తే, శ్రీహరి ఆరాక్షసుడ్ని సంహరించి వేదాలను తిరిగి తీసుకొస్తాడు.ఈ వేదాలను రక్షించమని అవసరం వచ్చినప్పుడు తీసుకుంటాను
అని చెప్పాతాడు.శ్రీ హరి వేదాలను తీసుకొని అమృత సరస్సులో దాచి, ఒడ్డున కూర్చుని తపస్సు చేసుకుంటు ఉండిపోయాడు.అడవి కావడంతో రాక్షసులు ఎక్కువుండేవారు.ఈ రాక్షసులంతా అమృత సరస్సులో నీరు త్రాగి అమరులైపోతున్నారు.వారితో పాటు ఆ నీరు త్రాగిన ప్రజలు కూడా అమరులైనరు. అందువల్ల పాపుల భారాన్ని మోయడం భూదేవికి కష్టమైపోయి శ్రీ హరిని ప్రార్థించాడు.శ్రీహరి ఆ సరస్సుని ఓ కొండగా మార్చి, దాని మీదే తన తపస్సు చేశాడు అలా శిలగామారి జనార్దనుడిగా వెలిశాడు. ఇక్కడ స్వామి వారు పూజలు లేక, ఎండకు ఎండి, వానకు తడుస్తుండగా, నారదమహర్షి ఇక్కడకొచ్చి స్వామివార్ని చూసి అర్చిస్తాడు. నారదుని
కోరికమీదకు దేవతలు ఇక్కడి కొండలో గుహని తొలిచి ఇవ్వగా, నారదుడు ఆ గుహలో
ఉండి, తపస్సు చేసుకుంటూ స్వామివారిని పూజిస్తూ ఉండిపోయాడు.
## ఉత్సవాలు
ప్రతి సంవత్సరం స్వామి వారికి కల్యాణం పెద్ద ఎత్తున నిర్వహిస్తారు. భీష్మ ఏకాదశి దినమున జరుగు ఈ ఉత్సవం చుట్టు పక్కల జిల్లాల నుండి కూడా భక్తులను ఆకర్షిస్తుంది. ఆ రోజు జరుగు రథోత్సవం చాలా బాగుంటుంది. దీనినే తీర్థం అని కూడా అంటారు. మొదట్లో 5 రోజులు జరిగేదని పెద్దలు చెపుతారు. ప్రస్తుతం 2 రోజులకు జరుగుతున్నాయి.

## మూలాలు

 
వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
విప్లవ జ్యోతి

**విప్లవ జ్యోతి** 1983, జనవరి 28న విడుదలైన తెలుగు డబ్బింగ్ సినిమా. శ్రీలక్ష్మీ ఆర్ట్ క్రియేషన్స్ పతాకంపై బసిరెడ్డి నారాయణరెడ్డి నిర్మాణ సారథ్యంలో ఎ. విన్సెంట్ దర్శకత్వం వహించిన ఈ చిత్రంలో శివాజీ గణేశన్, జెమినీ గణేశన్, కమల్ హాసన్, కె.ఆర్.విజయ ప్రధాన పాత్రల్లో నటించగా, ఎం. ఎస్. విశ్వనాథన్ సంగీతం అందించాడు.

## కథ
శివాజీ గణేశన్ ఒక భూస్వామి. తన భార్య కె. ఆర్. విజయ, చెల్లెలు ఫటాఫట్ జయలక్ష్మితో కలిసి నివసింస్తుంటాడు. తన కుటుంబానికి తెలియకుండా, అతను పట్టణంలోని బ్రిటిష్ వారిని ఎదిరించి భయభ్రాంతులకు గురిచేసి అక్కడి స్థానికులకు సహాయపడే ఒక ముఠా ముసుగు వేసుకున్న నాయకుడిగా కూడా ఉంటాడు. మాజీ సైనికుడు ఒకడు ఈ సంతాన తేవర్ ముఠాలో చేరి, అందులోని వారితో స్నేహంచేసి ఇద్దరూ ఒకటేనని గ్రహిస్తాడు. ఒక దాడి సమయంలో శివాజీ గణేశన్ గాయపడడంతో, అందరూ అతను చనిపోయినట్లు భావిస్తారు. చివరికి, బ్రిటిష్ వారు శివాజీ గణేశన్ ఉన్న ప్రాంతాన్ని తెలుసుకుంటారు, అతన్ని బయటకు తీసుకువచ్చే ప్రయత్నంలో జయలక్ష్మీ హత్య చేయబడుతుంది. కెఆర్ విజయకి ఇచ్చిన మాటకోసం శివాజీ గణేశన్ లొంగిపోతాడు. కానీ, చివరి క్షణంలో మరణశిక్ష నుండి తప్పించుకుంటాడు. భారతదేశం స్వాతంత్ర్యం పొందడంతో విముక్తి పొందుతాడు. చాలా సంవత్సరాల తరువాత, తన కుటుంబాన్ని కలుసుకుంటాడు. అతని కుమారుడు రంజిత్ (కమల్ హాసన్) తన తండ్రిత్యాగం వల్ల కుటుంబానికి కష్టాలు వచ్చాయని కోపంతో ఉంటాడు. తండ్రికొడుకులు గొడవ పడుతారు.

## తారాగణం
* శివాజీ గణేశన్ 
* జెమినీ గణేశన్ 
* కమల్ హాసన్
* కె.ఆర్.విజయ 
* ఫటాఫట్ జయలక్ష్మి 
* నగేష్

## సాంకేతికవర్గం
* దర్శకత్వం: ఎ. విన్సెంట్
* నిర్మాత: బసిరెడ్డి నారాయణరెడ్డి
* చిత్రానువాదం: ఎ. విన్సెంట్, విత్నంవీడు సుందరం
* సంగీతం: ఎం. ఎస్. విశ్వనాథన్
* ఛాయాగ్రహణం: ఎ. వెంకట్
* కూర్పు: టిఆర్ శేఖర్
* నిర్మాణ సంస్థ:శ్రీలక్ష్మీ ఆర్ట్ క్రియేషన్స్

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:1983 తెలుగు సినిమాలు
వర్గం:తెలుగు దేశభక్తి సినిమాలు
వర్గం:తెలుగు కుటుంబకథా సినిమాలు
వర్గం:కె.ఆర్.విజయ నటించిన సినిమాలు
భమ్ బోలేనాథ్

**భమ్ బోలేనాథ్** 2015, ఫిబ్రవరి 27న విడుదలైన తెలుగు చలనచిత్రం. కార్తీక్ వర్మ దండు దర్శకత్వం వహించిన ఈ చిత్రంలో నవదీప్, నవీన్ చంద్ర, పూజ ఝవేరి నటించగా, సాయి కార్తీక్ సంగీతం అందించాడు.

## కథా నేపథ్యం
నిరుద్యోగి అయిన వివేక్‌ (నవదీప్‌) ఉద్యోగం సంపాదించి ప్రేమించిన శ్రీలక్ష్మి (పూజ)ని పెళ్ళి చేసుకోవాలనుకుంటాడు. దుబాయ్‌ వెళ్లి డాన్‌గా సెటిల్‌ అయిపోవాలని కలలు కనే కృష్ణ (నవీన్‌చంద్ర) దానికోసం డబ్బు సంపాదించడానికి దొంగతనాలు చేసి, ఆ సొమ్మంతా తాకట్టు వ్యాపారం చేసే సేఠ్ (పోసాని)కి ఇస్తుంటాడు. వసూలు రాజా అనే దొంగవ్యాపారి దగ్గర 2 లక్షలు అప్పుగా తీసుకొని వస్తున్న వివేక్ దగ్గరనుండి ఆ డబ్బు ఎవరో కొట్టేస్తారు. నిత్యం మత్తులో మునిగి తేలే ఇద్దరు (ప్రదీప్‌, కిరీటి) ఫ్రెండ్స్‌తో కలిసి పార్టీ చేసుకోవడానికని భారీగా డ్రగ్స్‌ క్యారీ చేస్తూ కారెక్కుతారు. ఈ మూడు కథలకు పాయింట్‌ ఓ కారు. ఆ కారులో కోట్ల డబ్బు, డ్రగ్స్‌, రింగ్‌ వుంటాయి. పోయాయనుకున్న వాటిని వీరు ఎలా దక్కించుకున్నారనేది మిగతా కథ.

## నటవర్గం

* నవదీప్ (విష్ణు)
* పూజ ఝవేరి (శ్రీలక్ష్మీ)
* ప్రదీప్ మాచిరాజు (రాకీ)
* నవీన్ చంద్ర (కృష్ణ)
* కిరీటి దామరాజు (రోషన్)
* పోసాని కృష్ణ మురళి (సేత్జీ)
* పృథ్వీరాజ్ (పోలీస్ ఆఫీసరు)
* ప్రవీణ్ (కృష్ణ స్నేహితుడు)
* తాగుబోతు రమేష్
* ఫిష్ వెంకట్
* ధన్‌రాజ్
* కాదంబరి కిరణ్
* పంకజ్ కేసరి
* నవీన్ నేని
* రఘు పెన్మెత్స
* కాంచి
* రజిత
* మాధవి
* జెమిని సురేష్‌

## సాంకేతికవర్గం
* కథ, కథనం, దర్శకత్వం: కార్తీక్ వర్మ
* నిర్మాత: సిరివూరి రాజేష్ వర్మ
* సహ నిర్మాతలు: కాకర్లపూడి రామకృష్ణ, యాడ్లపల్లి తేజ
* సమర్పణ: శ్రీకాంత్‌ దంతలూరి
* మాటలు: శరణ్‌ కొప్పిశెట్టి, కార్తిక్‌ వర్మ దండు
* సంగీతం: సాయి కార్తీక్
* కూర్పు: ప్రవీణ్‌ పూడి
* ఛాయాగ్రహణం: భరణి కె. ధరణ్
* డ్యాన్స్‌: విజయ్‌
* ఆర్ట్‌: జె.కె.మూర్తి
* ఎగ్జిక్యూటివ్‌ నిర్మాత: రఘు పెన్మత్స
* నిర్మాణ సంస్థ: ఆర్.సి.సి. ఎంటర్టైన్మెంట్స్

## పాటలు
ఈ చిత్రానికి సాయి కార్తీక్ సంగీతం అందించాడు. తన్మయి మ్యూజిక్ ద్వారా పాటలు విడుదలయ్యాయి.

## ఇతర వివరాలు
# ఈ చిత్రానికి సంబంధించిన జీరో బడ్జెట్ ప్రమోషనల్ సాంగ్ వీడియోను రానా నేడు ట్విట్టర్‌లో విడుదల చేశాడు.

## మూలాలు

## ఇతర లంకెలు
*

వర్గం:2015 తెలుగు సినిమాలు
వర్గం:నవదీప్ నటించిన సినిమాలు
వర్గం:పోసాని కృష్ణ మురళి సినిమాలు
క్రికెట్ చరిత్ర

thumb|333x333px| ''1836 ఆగస్టు 3న హాంప్టన్ కోర్ట్ గ్రీన్‌పై రాయల్ అమెచ్యూర్ సొసైటీ సభ్యులు ఆడిన మొదటి గ్రాండ్ క్రికెట్ మ్యాచ్''
చారిత్రకంగా మనకు తెలిసినంతవరకూ 16వ శతాబ్దం ఉత్తరార్థం నుంచి క్రికెట్ ఆట చరిత్ర ప్రారంభమవుతోంది. ఆగ్నేయ ఇంగ్లాండ్‌లో పుట్టిన ఈ ఆట 18వ శతాబ్దంలో ఆ దేశానికి జాతీయ క్రీడగానూ, 19, 20 శతాబ్దాలలో ప్రపంచవ్యాప్తంగా ప్రసిద్ధి చెందిన క్రీడగానూ అభివృద్ధి చెందింది. 1844 నుండి అంతర్జాతీయ మ్యాచ్‌లు ఆడుతున్నారు. 1877లో టెస్ట్ క్రికెట్ ప్రారంభమైందని తర్వాతి తరాల చరిత్రకారులు గుర్తించారు. అసోసియేషన్ ఫుట్‌బాల్ (సాకర్) తర్వాత ప్రపంచంలో అత్యంత ప్రజాదరణ పొందిన రెండవ వీక్షక క్రీడ క్రికెట్. అంతర్జాతీయ క్రికెట్ కౌన్సిల్ (ఐసిసి) అంతర్జాతీయ క్రికెట్‌ పరిపాలన చూస్తూంటుంది, దీనిలో వందకు దేశాలు, ప్రాంతాలు సభ్యత్వం కలిగి ఉన్నాయి. అయితే ప్రస్తుతం సభ్యదేశాల్లో పన్నెండు మాత్రమే టెస్ట్ క్రికెట్ ఆడుతున్నాయి. 

## తొలినాళ్ళలో క్రికెట్
ఆగ్నేయ ఇంగ్లాండ్‌లో కెన్ట్ నుంచి సస్సెక్స్ వరకూ ఉన్న వీల్డ్ అనే ప్రాంతంలో సాక్సన్ల కాలంలో కానీ, నార్మన్ల కాలంలో కానీ పిల్లలు కనిపెట్టిన ఆటగా క్రికెట్ ప్రారంభమై ఉండొచ్చు. ఇది దట్టమైన అడవి, అడవులు కొట్టి ఏర్పరిచిన ఖాళీ ప్రదేశాలతో నిండిన ప్రాంతం. అత్యంత ప్రాచీనమైన క్రికెట్ ఆట కోసం కచ్చితమైన ఆధారం కోసం వెతుకుతూ వెళ్తే అది 1597 జనవరి 17 (పాత పద్ధతిలోని జూలియన్ తేదీ, ఆధునిక క్యాలెండర్‌లో ఇది 1598కి సమానం) సోమవారం నాడు లభిస్తోంది. 

ఆట మూలాల గురించి అనేక ఊహాగానాలు ఉన్నాయి, వీటిలో కొన్నిటిలో ఫ్రాన్స్‌లో లేదా ఫ్లాన్డర్స్‌లో ప్రారంభమైందని చెప్తారు. ఈ ఊహాజనితమైన సూచనలలో మొట్టమొదటిది ఈ ఆట 1300 మార్చి 10 నాటిదని చెప్తుంది. దానిలో భవిష్యత్ రెండవ ఎడ్వర్డ్ రాజు వెస్ట్ మినిస్టర్, న్యూయెండెన్ గ్రామాలు రెండింటిలో "క్రీగ్", ఇతర ఆటలు ఆడుతున్నట్టు ఒక మూలంలో రాసివుంది. ఈ వివరణ "క్రీగ్" (creag) అనేది క్రికెట్ కోసం ఓల్డే ఇంగ్లీష్ (ప్రాచీన ఆంగ్లం) పదం అని సూచించిస్తూంది, కాని నిపుణుల అభిప్రాయం ప్రకారం "వినోదం, ఆటలు" అన్న అర్థం వచ్చే "క్రేక్" (craic) అన్న పదానికి పూర్వపు స్పెల్లింగ్ మాత్రమే కానీ క్రికెట్‌కి పూర్వ పదం కాదు. 

17వ శతాబ్దం ప్రారంభంలో పెద్ద ఎత్తున పెద్దవారు ఆడడం మొదలుపెట్టడాని కన్నా ముందు చాలా తరాల పాటు క్రికెట్ పిల్లల ఆటగా ఉండేదని సాధారణంగా నమ్ముతారు. క్రికెట్ బౌల్స్ నుండి పుట్టి ఉండవచ్చు, బౌల్స్ అనే ఆటలో కిందుగా బంతిని టార్గెట్ వైపుకు విసురుతారు. ఈ బౌల్స్‌లో బంతి వేసే బౌలర్‌కీ, వారి టార్గెట్‌కి మధ్యలో బ్యాట్స్‌మ్యాన్‌ని ప్రవేశపెట్టి అడ్డుకుని దూరంగా బంతిని కొట్టడానికి ప్రయత్నించేలా మార్పుచేస్తే క్రికెట్ పుట్టిందని భావిస్తారు. గొర్రెలు మేసిన భూమిపై కానీ, అడవుల మధ్య ఖాళీ భూమిలో, ముద్దగా చుట్టిన గొర్రె ఉన్ని (లేదా ఒక రాయి కానీ, ఒక చిన్న చెక్క ముక్క కానీ)తో ఆడి ఉండవచ్చు; కర్ర కానీ, చెక్క ముక్క కానీ, మరేదైనా సాధనం కానీ బ్యాట్‌గానూ, కూర్చునే స్టూల్ కానీ, చెట్టు మొదలు కానీ, కంచెకో, ఇంటికో ఉండే గేటు కానీ వికెట్‌గానూ ఆడేవారు.

## మూలాలు
వర్గం:ఆటలు
చరిత్ర


## వెలుపలి లంకెలు
కిషోరి బల్లాళ్

**కిషోరి బల్లాళ్** (మ. ఫిబ్రవరి 18, 2020) కన్నడ, హిందీ చలనచిత్ర నటి. 2007లో వెంకటేష్ హీరోగా వచ్చిన ఆడవారి మాటలకు అర్థాలే వేరులే సినిమాలో త్రిష బామ్మగా నటించింది.

## జీవిత విశేషాలు
కిషోరి బల్లాళ్ కర్నాటక రాష్ట్రంలో జన్మించింది. ఎన్. శ్రీపతి బల్లాళ్ తో కిషోరి బల్లాళ్ వివాహం జరిగింది.

## సినిమారంగం
కిషోరి బల్లాళ్ తన 15 ఏళ్ళ వయసులో 1960లో *ఇవలెంత హెందాతీ* అనే కన్నడ చిత్రంలో బాలనటిగా సినిమారంగంలోకి ప్రవేశించింది. దాదాపు 72 చిత్రాలలో నటించిన కిషోరి బల్లాళ్ సినిమారంగంలో పేరొందిన దర్శకులు, నటులతో కలిసి పనిచేసింది. కన్నడ చిత్రాలలోపాటు హిందీ చిత్రాలలో కూడా నటించిన ఈమె, షారుఖ్ ఖాన్ నటించిన *[[స్వదేశ్]]* చిత్రంలో కేర్ టేకర్ కావేరీ అమ్మ పాత్రలను పోషించింది. 2016లో *మహావీర మాచిదేవా*, *ఆశ్రా* చిత్రాలలో నటించింది. కన్నడ టెలివిజన్ రంగంలో మంచి ఆదరణ పొందిన *అమృతవర్షిణి* ధారావాహికలో ప్రధానపాత్రలో నటించింది.

## నటించిన చిత్రాలు

# 2016 - కహి (అజ్జీ)
# 2016 - ఆశ్రా (రెండవ బిల్లింగ్) 
# 2016 - నాని (కిషోరి బాల్లాళ్)
# 2015 - రింగ్ రోడ్ (నానమ్మ)
# 2015 - క్యారీ ఆన్ మరాఠా (కిషోరి బాల్లాళ్)
# 2015 - బాంబే మిట్టై (కిషోరి బాల్లాళ్) ) 
# 2014 - ఆక్రమణ
# 2013 - గలాటే (కిషోరి బాల్లాళ్)
# 2012 - అయ్యా (సూర్య తల్లి)
# 2012 - బంగార్డ కురల్
# 2011 - కెంపేగౌడ (కావ్య అమ్మమ్మ)
# 2010 - లాఫంగే పరిండే
# 2009 - క్విక్ గన్ మురుగన్ (శ్రీమతి ఎస్.జి. మురుగన్)
# 2008 - అక్కా తంగి (కిషోరి బాల్లాళ్)
# 2005 - నమ్మణ్ణ (కిషోరి బాల్లాళ్)
# 2004 -స్వదేశ్ (కావేరి అమ్మగా) 
# 2003 - II ఖుషి (కిషోరి బాల్లాళ్)
# 2003 - ఏక్ అలగ్ మౌసం
# 2000 - స్పర్శ
# 1989 - గేర్‌ కానూని (కిషోరి బాల్లాళ్)

## పురస్కారాలు
# కెంపేగౌడ ప్రశస్తి 
# కన్నడ అకాడమీ ప్రశస్తి 
# ఐఫా ప్రశస్తి

## మరణం
కిషోరి బల్లాళ్ బెంగళూరులోని ఆసుపత్రిలో 2020, ఫిబ్రవరి 18న మరణించింది.

## మూలాలు

## ఇతర లంకెలు
* 

వర్గం:కన్నడ సినిమా నటీమణులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:2020 మరణాలు
పాలీ వినైల్ క్లోరైడ్

**పాలీవినైల్ క్లోరైడ్** (**PVC**) అనేది పాలిథిలిన్, పాలీప్రొఫైలిన్ తరువాత ప్రపంచంలో మూడవ అత్యంత విస్తృతంగా ఉత్పత్తి చేయబడిన సింథటిక్ ప్లాస్టిక్ పాలిమర్. ఇది సంవత్సరానికి సుమారు 40 మిలియన్ టన్నులు ఉత్పత్తి అవుతుంది. **పివిసి** రెండు ప్రాథమిక రూపాల్లో లభిస్తుంది: ఒక రకం వంగుతుంది అంటే ఈ రకాన్ని మనకు కావలసిన విధంగా వంచుకోవచ్చు, రెండవ రకం దృఢంగా ఉంటుంది, ఇది వంగదు అయితే ఈ రకాన్ని వంచడానికి ఎక్కువ బలాన్ని ఉపయోగించినట్లయితే వంగవచ్చు (వంగని రకం కొన్నిసార్లు RPVC గా సంక్షిప్తీకరించబడుతుంది). పివిసి యొక్క దృఢమైన రకాన్ని నిర్మాణాలలో పైపుల కోసం, తలుపులు, కిటికీల వంటి ప్రొఫైల్ అనువర్తనాలలో ఉపయోగించబడుతుంది. ఇది సీసాలు, ఆహారేతర ప్యాకేజింగ్, ఫుడ్-కవరింగ్ షీట్లు, కార్డులు (బ్యాంక్ లేదా సభ్యత్వ కార్డులు వంటివి) తయారీలో కూడా ఉపయోగించబడుతుంది.,  ప్లాస్టిసైజర్‌లను కలపడం ద్వారా దీనిని మృదువుగా, మరింత సరళంగా తయారు చేయవచ్చు, పాథాలెట్స్ విస్తృతంగా ఉపయోగిస్తారు. దీనిని ప్లంబింగ్, ఎలక్ట్రికల్ కేబుల్ ఇన్సులేషన్, అనుకరణ తోలు, ఫ్లోరింగ్, సిగ్నేజ్, ఫోనోగ్రాఫ్ రికార్డులు, గాలితో కూడిన ఉత్పత్తులలో, రబ్బరు స్థానంలో ఉన్న అనేక అనువర్తనాలలో కూడా ఉపయోగించబడుతుంది.  పత్తి లేదా నారతో, కాన్వాస్ తయారీకి ఉపయోగిస్తారు.స్వచ్ఛమైన పాలీ వినైల్ క్లోరైడ్ తెల్లగా, పెళుసుగా ఉంటుంది. ఇది ఆల్కహాల్‌లో కరగదు కాని టెట్రాహైడ్రోఫ్యూరాన్‌లో కొద్దిగా కరుగుతుంది.పాలీవినైల్‌ క్లోరైడ్‌ గ్యాస్‌ను అన్ని ప్లాస్టిక్‌ వస్తువుల తయారీలో వినియోగిస్తారు. పీవీసీ లేకుండా ఏ ప్లాస్టిక్‌ను కూడా తయారు చేయలేరు. ప్లాస్టిక్‌ను తయారు చేసే క్రమంలో పాలీవినైల్‌ క్లోరైడ్‌లోని క్లోరిన్‌ వాయువు లీకైతే అత్యంత ప్రమాదం.
## విషవాయువు
ఇది ‌ అధిక గాఢత కలిగి ఉండటం వల్ల ఆ వాయువును పీల్చిన వెంటనే ఊపిరితిత్తులపై నేరుగా ప్రభావం చూపుతుంది. దీంతో శ్వాస సంబంధ సమస్యలు తలెత్తుతాయి. ఈ వాయువు వాతావరణంలోని ఆక్సిజన్‌తో కలిసి డయాక్సిన్స్‌ను ఏర్పాటు చేసి అత్యంత ప్రమాదకరంగా మారుతుంది. తక్షణమే మనషులతో పాటు మూగ జీవాలు అపస్మారక స్థితిలోకి వెళ్లడం, చనిపోవడం జరుగుతుంది. చెట్లు కూడా మాడిపోతాయి. మనం ధరించే దుస్తులు కూడా పసుపు రంగులోకి మారుతాయి. పాలీవినైల్‌ క్లోరైడ్‌లోని క్లోరిన్‌ క్యాన్సర్‌ కారకం కూడా. 

## మూలాలజాబితా

వర్గం:ప్లాస్టిక్స్
క్షణ ముక్తీశ్వర స్వామి దేవాలయం

**క్షణ ముక్తీశ్వర స్వామి దేవాలయం** తూర్పుగోదావరి జిల్లా ముక్తేశ్వరంలో ఈ దేవాలయం ఉంది.

## స్ధల పురాణం
గౌతమీ నదీ తీర అత్యంత పురాతనమై దేవాలయం.రావణ వధ తర్వాత ఆ బ్రహ్మ హత్యా పాపం పోగొట్టుకోవటానికి శ్రీ రాముడు ఎన్నో చోట్ల శివలింగ ప్రతిష్ఠ చేశాడు .ఒక సారి ఈ ముక్తేశ్వరం మీదుగా పుష్పక విమానంలో వెడుతుంటే ఇక్కడికి రాగానే విమానం ఆగి పోయింది .అక్కడ దిగి నడుచు కుంటూ వెళ్లితే అక్కడ పెద్ద పుట్ట కనిపించింది దానిలో ఒక దివ్య జ్యోతిర్లింగం మిరు మిట్లు గొలిపే కాంతితో దర్శన మిచ్చింది .దానికి దగ్గరలో’’ శ్రమణి ‘’అనే తాపసి ధ్యానంలో కనిపించింది .రాముడు ఆమెను సమీపించగానే ఆమె కళ్ళు తెరిచి పురుషోత్తముడైన శ్రీ రామ దర్శనం చేత తనకు శాప విమోచనమైఁదని తెలిపింది .పుట్టలోని జ్యోతిర్లింగం వద్ద రాముడు పంచాక్షరి జపించాడు .వెంటనే పరమేశ్వరుడు దానినుండి ప్రత్యక్షమయ్యాడు .తాపసి శ్రమణి శివ దర్శనంతో జ్యోతిర్లింగంలో ఐక్యమై పోయింది .
శ్రీ రాముని కోర్కపై శివుడు ఇక్కడ జ్యోతిర్లింగంగా వెలిశాడు .ఒక్కక్షణ దర్శన భాగ్యం వలన శ్రమణికి మోక్షమిచ్చిన జ్యోతిర్లింగం కనుక అది క్షణ ముక్తేశ్వర క్షేత్రమయింది .శ్రీరాముడు ఈ లింగ ప్రతిష్ఠ చేసి బ్రహ్మ హత్యా పాతకం నుండి విముక్తడయ్యాడు .కనుక ఆలయం త్రేతా యుగానికి చెందినది .సప్తమహర్షులు ఇక్కడ కొచ్చి స్వామిని అర్చించారు .క్షేత్రపాలకుడు కేశవ స్వామి .శ్రావణ ఆశ్వయుజ కార్తీక మాసాలలో, శివరాత్రికి విశేషంగా పూజలు అభిషేకాలు ఉత్సవాలు జరుగుతాయి .

## ఉత్సవాలు
## రవాణా సౌకర్యం
రవాణా సదుపాయం ఉంది.ముక్తేశ్వర ఆలయం అమలాపురం నుండి 10కిలోమీటర్ల, కాకినాడకు 60కిలోమీటర్ల దూరంలో ఉంది.

## మూలాలు

వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
శ్రీ కపోతేశ్వర స్వామి దేవాలయం (కడలి గ్రామం)

**కపోతేశ్వర స్వామి దేవాలయం,** ఆంధ్రప్రదేశ్ రాష్ట్రం**,** తూర్పుగోదావరి జిల్లా, జగ్గన్నపేట కడలి గ్రామంలో ఈ ఆలయం ఉంది.

## స్థలపురాణం
పూర్వం కపోతేశ్వరస్వామి దేవాలయం ఉన్న ప్రదేశం ఒకప్పుడు అడవిగా ఉండేది. ఆ అడవిలో ఒక బోయవాడు వేటకు వెళ్లగా, ఆ రోజు విపరీతమైన వర్షం కారణంగా ఆహారం లభించకపోగా తడిసిన కారణంగా ఒక చెట్టుకింద కూర్చుని వణుకుతూ ఉంటాడు. బోయవాడు కూర్చున్న చెట్టుమీద గూడుకట్టుకుని ఒక పావురాలజంట నివసిస్తూ ఉంది. గూటిలో ఉన్న ఆడపావురం బోయవాడిని చూచి ఇతడు ఆహారం దొరకక క్షుదాతురుడై తమ గూటి క్రింద కూర్చున్నాడని, ఎవని ఇంటిదగ్గర ఆహారం లభించక ఉపవాసం ఉండునో, ఆ ఇంటి యజమానికి ఆ అతిథి తన పాపములను వదిలి వెళ్లుననే ధర్మశాస్త్ర విషయాలు తెలిసిదై ఆ పావురం పూర్వజన్మ జ్ఞానం కలదై శ్మశానంనకు పోయి మండుచున్న చితుకులను తెచ్చి బోయవాని ముందు పడవేసి,ఎండు పుల్లలు లభించని కారణంగా తన గూడును పడవేసి మంటచేసి బోయవాడి చలిబాధను తీరుస్తుంది.తరువాత ఆ పావురం అగ్నిలో పడి బోయవాడికి ఆహారంగా మారి అతడి క్షుద్బాధను తీరుస్తుంది. మేతకై పోయిన మగపావురం తిరిగి వచ్చి పరిస్థితిని గమనించి, తన భార్య చేసిన అతిథి సత్కారాలకు సంభ్రమాశ్చర్యాలను చెంది, వైరాగ్యంతో అది కూడా మంటలలో దూకి ప్రాణత్యాగం చేస్తుంది. అతిథి పూజకు తమ శరీరాలనే పణంగా పెట్టి ప్రాణత్యాగాలు చేసిన పావురాలజంట ధర్మనిరతికి పరమేశ్వరుడు ప్రత్యక్షమై ఆ జంటకు శివసాయుజ్యం అనుగ్రహిస్తాడు. పరమేశ్వరుని అనుగ్రహంతో బ్రతికిన అ పావురాలజంట "మహాప్రభో, మా త్యాగం చూచి మాతోపాటు ప్రాణాలు విడిచిన బోయవాడికి కూడా శివసాయుజ్యమును ప్రసాదించమని, శిల ఆకారంలో ఈ ప్రదేశంలో ఉండి శివుని పూజించిన భక్తులకు సద్గతులు ప్రసాదించమని ప్రార్థించగా ఈశ్వరుడు తథాస్తు అని అదృశ్యమౌతాడు. పిమ్మట అక్కడ ఈశ్వరుడు కపోతేశ్వరస్వామిగా వెలిసి, అప్పటి నుండి భక్తుల సేవలను అందుకుంటున్నాడని కథనం.
## ఉత్సవాలు
నిత్యం శ్రీ కపోతేశ్వరస్వామి వారికి మహాన్యాస పూర్వక రుద్రాభిషేకం, ప్రతి మాస శివరాత్రికి లక్షబిల్వార్చన పూజలు జరుగుతాయి. సుబ్రహ్మణ్య షష్ఠి ఉత్సవాలకు సుబ్రహ్మణ్యేశ్వరునికి అంగరంగ వైభవంగా కల్యాణోత్సవాలు జరిపిస్తారు.
## రవాణా సౌకర్యం
కపోతేశ్వరస్వామి వారి ఆలయానికి రవాణా సదుపాయం ఉంది. వచ్చే భక్తులు క్షేత్రానికి నాలుగు కిలోమీటర్ల దూరంలో ఉన్న తాటిపాక సెంటరు చేరుకోవాలి. అక్కడ నుంచి ఆటోలు లేదా ట్యాక్సీల ద్వారా క్షేత్రానికి వెళ్లవచ్చు.

## మూలాలు

## వెలుపలి లంకెలు
వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
శివకోటి ఉమాశివలింగేశ్వర స్వామి దేవాలయం

**శివకోటి ఉమాశివలింగేశ్వర స్వామి దేవాలయం** తూర్పుగోదావరి జిల్లా, శివకోడు గ్రామంలో ఈ దేవాలయం ఉంది.

## స్థల పురాణం
ఆలయం క్రీస్తు శకం 1851వ సంవత్సరంలో నిర్మించారు. పూర్వం కోనసీమ ప్రాంతం చాలా వరకూ పెద్దాపురం సంస్థానాధీశుల ఆధీనంలో వుండేది. అందువల్ల ఈ ఆలయాన్ని అప్పటి పెద్దాపురం మహారాజావారు నిర్మించి, ఆలయ నిర్వహణార్థం పొలాలు దేవాలయానికి మాన్యంగా ఇచ్చారు. వారి కాలంలో ఈ ఆలయం ఎంతో వైభవంగా అభివృద్ధి చెందినది..

## ఉత్సవాలు
ప్రతి సంవత్సరం మహాశివరాత్రి, గణపతి నవరాత్రులు, దేవీనవరాత్రులు వైభవంగా జరుగుతాయి.

## మూలాలు

వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
కృతకృత్య రామలింగేశ్వర స్వామి దేవాలయం

**కృతకృత్య రామలింగేశ్వర స్వామి దేవాలయం** తూర్పుగోదావరి జిల్లా, గుడిమూల రామేశ్వర గ్రామంలో ఈ ఆలయం ఉంది.శ్రీరామునిచే ఈ గుడిమూలలో శివలింగం ప్రతిష్ఠించబడిన కారణంగా ఈ గ్రామానికి గుడిమూల రామేశ్వరం అని పేరు వచ్చింది.

## స్ధల పురాణం
ఈ గ్రామంలో వున్న దేవాలయం గురించి పురాణాల్లో కూడా ఉంది. త్రేతాయుగములో రావణ సంహారానంతరం బ్రహ్మహత్యా పాపానికి గురి అయిన శ్రీ రాముడు ఆపాప పరిహారార్థం వశిష్టాది మహర్షుల ప్రోద్భలంతో కోటి శివలింగములను భారతదేశంలో ఆసేతు హిమాలయ పర్యంతం పతిష్టచేశాడు.శ్రీరాముడు శివలింగములు
ప్రతిష్ఠ చేసుకుంటూ వశిష్ఠానది తీరానికి వచ్చాడు.
ఇక్కడ ఓ లింగమును ప్రతిష్ఠిస్తే బాగుంటుందనిపించి
గుడిమూల స్థలములో శివలింగములను ప్రతిష్ఠించాడు.

## మూలాలు

వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
చెయిన్ సా

**చెయిన్ సా** (లేదా **చైన్ సా**, **చైన్సా**, **చెయిన్ రంపం**) అనేది పోర్టబుల్ మెకానికల్ రంపం, ఇది సాధారణంగా రెండు-స్ట్రోక్ ఇంజిన్‌తో శక్తినిస్తుంది. చెట్లను నరికివేయడానికి, ఎండిన కొమ్మ్లలను, చెట్లను తొలగించడానికి, అడవి భూమి మంటల్లో మంటలను ఆపటం కోసం కత్తిరించడానికి, కట్టెలు కోయడానికి ఇది ఉపయోగించబడుతుంది. కాంక్రీటును కత్తిరించడానికి ప్రత్యేక చైన్సాలను ఉపయోగిస్తారు. 

## భాగాలు
చైన్సాలో అనేక భాగాలు ఉన్నాయి, వీటిలో:
*ఇంజిన్ - సాధారణంగా రెండు-స్ట్రోక్ గ్యాసోలిన్ (పెట్రోల్) అంతర్గత దహన యంత్రం, సాధారణంగా సిలిండర్ వాల్యూమ్ 30 నుండి 120 క్యూబిక్ సెంటీమీటర్లు (0.030 నుండి 0.120 ఎల్) లేదా ఎలక్ట్రిక్ మోటారుతో ఉంటుంది. 
*డ్రైవ్ మెకానిజం - సాధారణంగా క్లచ్, స్ప్రాకెట్.
*గైడ్ బార్ - సాధారణంగా 16 నుండి 36 అంగుళాల (41 నుండి 91 సెం.మీ.) పొడవు గల నిరోధక మిశ్రమం ఉక్కు యొక్క రౌండ్ ఎండ్ ఉన్న పొడవైన బార్. స్లాట్ కట్టింగ్ గొలుసు దీని అంచున ఉంటుంది.
*కట్టింగ్ గొలుసు - సాధారణంగా ఈ గొలుసులోని ప్రతి విభాగం (ఇది సైకిల్ గొలుసు మాదిరిగానే రివేటెడ్ మెటల్ విభాగాల నుండి నిర్మించబడింది, కానీ రోలర్లు లేకుండా) పళ్ళు అని పిలువబడే చిన్న పదునైన బ్లేడ్లను కలిగి ఉంటుంది. ప్రతి లింక్ యొక్క దిగువ భాగంలో "డ్రైవ్ లింక్" అని పిలువబడే ఒక చిన్న లోహపు ఫింగర్ ఉంటుంది, ఇది బార్‌లోని గొలుసును గుర్తించి, బార్ చుట్టూ సరళత నూనెను తీసుకువెళ్ళడానికి సహాయపడుతుంది, రంపపు బాడీ లోపల ఇంజిన్ డ్రైవ్ స్ప్రాకెట్‌తో నిమగ్నమై ఉంటుంది. 

## మూలాలజాబితా

వర్గం:రంపాలు
టాప్ ర్యాంకర్స్

**టాప్ రాంకర్స్** 2015, జనవరి 30న విడుదలైన తెలుగు హాస్య చలనచిత్రం. విశ్వ విజన్ ఫిల్మ్స్ పతాకంపై గొల్లపాటి నాగేశ్వరరావు దర్శకత్వం వమించిన ఈ చిత్రంలో రాజేంద్ర ప్రసాద్, అశోక్ కుమార్, త్రిశూల్, సాగరికా, సోని చరిష్ట, గిరిబాబు తదితరులు నటించగా, జయసూర్య బోంపెం సంగీతం అందించాడు.

## కథా నేపథ్యం
సెంట్ మేరీస్ విద్యాసంస్థల ప్రిన్సిపాల్ విశ్వనాధ్ (రాజేంద్ర ప్రసాద్) విద్యార్ధులు ప్రతిరోజు 20 గంటలు చదవాలని కొత్త కొత్త రూల్స్ పెడుతాడు. విద్యార్థులందరిని ర్యాంకులు సాధించే రోబోలుగా చూస్తుంటాడు. తమ కాలేజీ విద్యార్ధులే ఎంసెట్ లో టాప్ ర్యాంకులు సాధించాలన్నది అతని టార్గెట్. ఇంట్లో కూతురి విషయంలో కూడా  ఇలానే ప్రదర్శిస్తుంటాడు. పదవ తరగతిలో 18వ ర్యాంక్ సాధించిన కూతురిని తిట్టడంతోపాటు టాప్ ర్యాంక్ రాకపోవడం పెద్ద అవమానం అంటూ కూతురిని అసహ్యించుకుంటాడు. దీంతో కూతురు ఆత్మహత్య చేసుకుంటుంది. కూతురి ఆత్మహత్య తర్వాత విశ్వనాథ్ లో మార్పు వస్తుంది. విశ్వనాథ్ తన ప్రయత్నంలో విజయవంతం అయ్యాడా, లేదా అనేది మిగతా కథ.

## నటవర్గం
* రాజేంద్ర ప్రసాద్
* సోని చరిష్ట
* శివాజీరాజా
* గిరిబాబు
* అశోక్ కుమార్
* త్రిశూల్
* సాగరికా
* రజితమూర్తి. సిహెచ్

## సాంకేతికవర్గం
* కథ, చిత్రానువాదం, మాటలు, దర్శకత్వం: గొల్లపాటి నాగేశ్వరరావు
* నిర్మాత: పసుపులేటి బ్రహ్మం
* రచన సహకారం:రాజేంద్ర భరద్వాజ్, శ్రీజ సాధినేని
* సంగీతం: జయసూర్య బోంపెం
* నేపథ్య సంగీతం: సామ్ ప్రసాద్ 
* ఛాయాగ్రహణం: కంతేటి శంకర్
* కూర్పు: వి. నాగిరెడ్డి
* పాటలు: జయసూర్య
* గానం: జై శ్రీనివాస్
* నిర్మాణ సంస్థ: విశ్వ విజన్ ఫిల్మ్స్

## పాటలు
# ప్రిన్సిపాల్ కాదురా బాబు - హేమంత్ కుమర్, అనుదీప్‌ దేవ్‌ (4:04)
# ఛలో - భార్గవి పిళ్ళై (4:01)
# ర్యాంకుల రణరంగమా - జై శ్రీనివాస్ (3:15)
# పద పద పద - జై శ్రీనివాస్ (3:44)
# అనురాగమా - రాగిణి, ఘణ (3:46)

## మూలాలు

## ఇతర లంకెలు

వర్గం:2015 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:శివాజీ రాజా నటించిన సినిమాలు
వర్గం:గిరిబాబు నటించిన సినిమాలు
గుగులోత్ శంకర్‌నాయక్

**గుగులోతు శంకర్‌నాయక్‌,** తెలంగాణ రాష్ట్రానికి చెందిన రాజకీయ నాయకుడు. శంకర్‌నాయక్‌ 2020 ఫిబ్రవరి 10 న రాష్ట్ర సమాచారహక్కు చట్టం కమిషనర్ గా నియమితులయ్యాడు.

## జననం
గుగులోతు శంకర్‌నాయక్‌ మహబూబాబాద్‌ జిల్లా, మరిపెడ మండలం బావోజీగూడెం గ్రామంలో 1986 జూలై 10న భాగ్యానాయక్‌, సాలమ్మ దంపతులకు జన్మించాడు.

## విద్యాభాస్యం
శంకర్‌నాయక్‌ రెండో తరగతి వరకు బావోజిగూడెం ప్రభుత్వ పాఠశాలలో చదివాడు. మూడో తరగతి నుంచి ఏడో తరగతి వరకు సీతారాంపురం ప్రభుత్వ పాఠశాలలో, ఎనిమిది నుంచి పదో తరగతి వరకు మరిపెడ హైస్కూల్ లో చదివాడు. మరిపెడ ప్రభుత్వ జూనియర్ కళాశాలలో ఇంటర్మీడియట్, ఖమ్మం ప్రభుత్వ డిగ్రీ కళాశాలలో బి. ఏ పూర్తి చేశాడు.  హైదరాబాద్ సెంట్రల్ యూనివర్సిటీలో ఎం.ఏ పూర్తి చేశాడు. పాలమూరు విశ్వవిద్యాలయంలో బీ.ఈడీ, తెలుగు విశ్వవిద్యాలయం లో ఏం ఫీల్ పూర్తి చేశాడు. ఉస్మానియా విశ్వవిద్యాలయం నుండి 'గిరిజన సాంస్కృతిక జీవన చిత్రం' అనే  అంశంపై శంకర్‌నాయక్‌ పరిశోధన చేసి పీహెచ్‌డీ పట్టా పొందాడు.

## మూలాలు

## వెలుపలి లంకెలు

వర్గం:రాజకీయ నాయకులు
వర్గం:మహబూబాబాదు జిల్లా వ్యక్తులు
వర్గం:1986 జననాలు
వర్గం:తెలుగు విశ్వవిద్యాలయం పూర్వ విద్యార్థులు
గన్నవరం లలిత్ ఆదిత్య

thumb|గన్నవరం లలితాదిత్య
**గన్నవరం లలితాదిత్య** సంస్కృతాంధ్రశతావధాని. అమెరికాలో పుట్టి పెరిగిన అతను శతావధానములతో పాటు నవావధానాలను కూడా చేసారు.

## జీవిత విశేషాలు
గన్నవరం లలితాదిత్య 2000లో అమెరికా సంయుక్త రాష్ట్రాలలో జన్మించారు.  తండ్రి మారుతి శశిధర్, అమ్మ శైలజ అతనికి బాల్యంలోనే భారతీయ సంస్కృతీ సంప్రదాయాలను అలవర్చారు. అతని తండ్రి ఇన్‌ఫర్మేషన్ టెక్నాలజీలో నిపుణునిగా ఐ.బి.ఎం.లో పనిచేస్తున్నారు. తెలుగు భాషలో మాట్లాడమే కాకుండా, చిన్నతనంలోనే పద్యాలు చెప్పటం, తిరిగి చెప్పించటం ఇలా కన్నవారి ప్రేరణతోనే అమ్మ భాషపై పట్టు సాధించారు. పుస్తకపఠనం, సంగీతం రెండింటితో సహవాసం చేయడంతో అతను స్వయంగా పద్యాలు రాసేంతగా ఎదిగారు. ఆరో తరగతి చదువుతున్న సమయంలోనే తెలుగు, ఆంగ్ల భాషల్లో పద్యాలు రాసి గురువుల ప్రశంసలు పొందారు. పద్యాలు రాయడం లోను, వేదం, సంగీతం వంటి వాటిపైన పట్టు సంపాదించారు. అతను ఊనివర్సిటీ ఆఫ్ టెక్సస్ లో ఏరోస్పేస్ ఇంజనీరింగ్, సంస్కృతములో డిగ్రీలు సంపాదించారు.

అతను 2016లో "హనుమదాయతదోర్దండమండ నాకు" అన్న మకుటముతో ఆంజనేయశతకం రాసారు. ఈ రచన అతనిని అష్టావధానం వైపు అడుగులు వేయించింది. శతకంలోని తప్పొప్పులు విశ్లేషించుకునేందుకు అతను "అవధానిప్రాచార్య" ధూళిపాళ మహదేవమణి వద్దకు వెళ్ళారు. ఆయన వద్ద అష్టావధానంలో నాలుగు నెలల పాటు శిక్షణ పొందారు. సంస్కృత పండితులైన ధూళిపాళ మహదేవమణిగారి ఆధ్వర్యంలో మొదటి అష్టావధాన కార్యక్రమాన్ని చేసారు.

శ్రీవెంపటి కుటుంబశాస్త్రిగారు, శ్రీచిఱ్ఱావూరి పద్మనాభశర్మగారు వంటి పండితుల వద్ద వేదాంతము, వ్యాకరణము, మొదలైన శాస్త్రముల అధ్యయనమును, "దర్శనాలంకార" శ్రీ విశ్వనాథ గోపాలకృష్ణశాస్త్రిగారి వద్ద తర్కశాస్త్రాధ్యయనము కొనసాగించుచున్నారు.

## అవధానాలు
ఆదిత్య 2019 జనవరిలో హైదరాబాదులోని రవీంద్రభారతిలో ‘సంస్కృతాంధ్ర ద్విగుణిత అష్టావధానం’ చేసాడు. ఆతుపై 2019 డిసెంబర్ లో రాజమహేంద్రిలో తొలి శతావధానము, తరువాత 2022 జూన్ నెలలో హైదరాబాదులో, 2022 డిసెంబర్ లో శ్రీకాకుళములో శతావధానములు కూడా జయప్రదముగా కావించాడు. శతావధానశతధృతి,శతావధానశరచ్చంద్ర, శతావధానిశ్రీసుమిత్ర, యువావధానశిరోమణి, కాలకంఠ మొదలైన బిరుదులను పొందారు.

19 సంవత్సరాల వయసున రాజమహేంద్రిలో శతావధానము, 21 ఏండ్లకు భాగ్యనగరములో శతావధానము, రవీంద్రభారతిలో ద్విగుణితద్విభాషాష్టావధానము, నల్లుకుంట శంకరమఠము(హైదరాబాద్), సైనిక్ పురీ శంకరమఠము, రామకోటి శంకరమఠము(విజయవాడ) ఇత్యాది ప్రాంగణాలలో, అమెరికా, కెనడా, భారతదేశాలలో 15కి పైగా అష్టావధానాలు నిర్వహించారు. భాగవతరామాయణగీతాదులపై శంకరదిగ్విజయాదులపై వివిధ-ఆధ్యామికాంశాలపై వీరు ప్రవచనాలు చేశారు.

## రచనలు

### సంస్కృతంలో

* నఖశతకం
* నారసింహనమశ్శతం
* హనుమన్నవకం
* నృసింహపాదాదికేసరాంతస్తోత్రం
* శారదాపంచవింశికా

### తెలుగులో

* హనుమద్దోర్దండ శతకం
* శ్రీరామ షోడశి
* ఆవిర్భావము (నరసింహావిర్భావ ఘట్టం),
* పర్యావరణావనం
* శార్దూల విక్రీడితం

## మూలాలు

## బయటి లంకెలు
* Special Interview With Gannavaram Lalit Aditya Team | Part 1 | AT News Republic
* Special Interview With Gannavaram Lalit Aditya Team | Part 2 | AT News Republic

వర్గం:అవధానులు
వర్గం:1995 జననాలు
వర్గం:జీవిస్తున్న ప్రజలు
వర్గం:అమెరికాలో స్థిరపడ్డ నెల్లూరు జిల్లా వ్యక్తులు
పోతనపల్లి జయమ్మ

**పోతనపల్లి జయమ్మ** సిపిఐ ఎంఎల్‌ న్యూడెమోక్రసీ సీనియర్‌ నాయకురాలు. 

## జీవిత విశేషాలు
ఆమె శ్రీకాకుళం జిల్లా సోంపేట మండలం లక్కవరానికి చెందిన శృంగవరపు నరసింహులు రెండో కుమార్తె. ఈమె తండ్రి తొలితరం కమ్యూనిస్టుగా ఉద్యమంలో ఉండేవాడు. తండ్రి బాటలో ఆమె చిన్నతనంలోనే ఉద్యమంలోకి అడుగుపెట్టింది. 1969లో ఆమె తండ్రి ఎన్‌కౌంటర్లో మృతి చెందాడు. ఆమె మహేంద్రగిరుల్లో దళాలతో పనిచేస్తున్నప్పుడు మల్లికార్జునను పెళ్ళి చేసుకుంది. వివాహమైన 20 రోజుల్లోనే ఆమె భర్త పోలీసు ఎన్‌కౌంటర్‌లో ప్రాణాలు కోల్పోయాడు. ఆమె ఏవోబీలో పనిచేస్తున్నప్పుడు పోతనపల్లి కుమార్‌ను వివాహం చేసుకుంది.  వీరికి మొదటి సంతానం కుమార్తె పుట్టగా గిరిజనులకు దత్తత ఇచ్చేశారు. రెండో సంతానం కుమారుడు పుట్టగా ఓ రైతుకు పెంపకానికి ఇచ్చేశారు. 

ఆమె  శ్రీకాకుళ సాయుధ గిరిజన రైతుల పోరాటంలో పాల్గొని సుమారు 30 ఏళ్లు అజ్ఞాతవాసం చేసింది.  జయమ్మ అజ్ఞాతంలో ఉండగానే 1996లో పోలీసులు అరెస్టు చేశారు. ఆరు నెలలు  జైల్లో ఉన్న తర్వాత బెయిల్ పై బయటకు వచ్చింది.1998లో లొత్తూరు వద్ద జరిగిన ఎన్‌కౌంటరులో ఆమె భర్త  మృతి చెందాడు. భర్త మృతి తర్వాత ఆమె  బొడ్డపాడు గ్రామం లోనే ఉంటూ ప్రజా సమస్యలపై పోరు సాగించింది.  అజ్ఞాతంలో ఉన్నప్పుడు ఎక్కువశాతం గిరిజన ప్రాంతాల్లో ఉండటంతో సవర, ఒడియాభాషలు నేర్చుకుంది.  ఆమె  ప్రస్తుతం న్యూడెమోక్రసీ సీనియర్ నాయకురాలిగా, ప్రగతిశీల మహిళాసంఘం రాష్ట్ర ఉపాధ్యక్షురాలిగా పనిచేస్తుంది.

ఆమె 2020 ఫిబ్రవరి 24న తన 70వ యేట అనారోగ్యంతో కన్నుమూసింది.  

## మూలాలు

వర్గం:శ్రీకాకుళం జిల్లా విప్లవ కమ్యూనిస్టు నాయకులు
వర్గం:2020 మరణాలు
వర్గం:జనన సంవత్సరం తప్పిపోయినవి
లైర్ పక్షి

**లైర్ పక్షి** (లేదా **మిమిక్రి పక్షి**) ప్రపంచంలోని అత్యంత అందమైన పక్షులలో ఒకటి, ఇది ఆస్ట్రేలియాలో మాత్రమే కనుగొనబడింది. ఇది అనుకరణ చేయడంలో చాలా సమర్థవంతమైనది. ఇది ఇతర పక్షుల పాటలు, కుక్కల మొరిగే, కార్ల హారన్ల శబ్దం, చైన్సాలను కూడా అనుకరిస్తుంది. ఇది ఈలల శబ్దాలను కూడా విడుదల చేస్తుంది. మగ పక్షి ఆడ పక్షి కన్నా పొడవు, పెద్దది. మగ పక్షి తోక చాలా అందంగా ఉంటుంది. శీతాకాలంలో మగ పక్షి పాట పాడటం ద్వారా ఆడవాటిని ఆకర్షిస్తుంది. ఆడది ఒక్క గుడ్డు మాత్రమే పెడుతుంది. ఆడది గుడ్డును 50 రోజులు పొదుగుతుంది, ఆ తరువాత పక్షిపిల్ల దాని నుండి బయటకు వస్తుంది. ఆడది ఆ పిల్లపక్షిని చూసుకుంటుంది. ఈ పక్షి కీటకాలు, వానపాములు, సాలెపురుగులు తింటుంది. ఇది పిరికి పక్షి, ప్రకృతిలో సులభంగా కనిపించదు. దాని ఉనికిని దాని శబ్దం ద్వారా మాత్రమే తెలుసుకోవచ్చు. ఆడ పక్షి కూడా వాయిస్‌ను కాపీ చేయడంలో నైపుణ్యం కలిగి ఉంటుంది, కానీ ఇది చాలా తక్కువగా కూస్తుంది.

వర్గం:పక్షులు
అమ్మాయి కాపురం (ధారావాహిక)

**అమ్మాయి కాపురం** జెమినీ టీవీలో ప్రసారమైన ధారావాహిక. రాడన్ మీడియా వర్స్ పతాకంలో రాజా దర్శకత్వం వహించిన ఈ ధారావాహికలో రాధిక శరత్‌కుమార్, మంజుల, ప్రవల్లిక తదితరులు నటించారు. సోమవారం నుండి శుక్రవారం వరకు ప్రతిరోజు రాత్రి 8 గంటలకు ప్రసారమయిన ఈ ధారావాహిక దాదాపు 900 ఎపిసోడ్స్ పూర్తిచేసుకుంది.

## నటవర్గం
* రంజిత (భవాని దేవి-క్రిమినల్ లాయర్)
* మంజుల పరిటాల (సౌమ్య)
* ప్రవల్లిక (మాధవి)
* నరసింహ రాజు (సౌమ్య తండ్రి) 
* పి.ఆర్. వరలక్ష్మి (సౌమ్య అత్త/మాధవి తల్లి)
* శుభలేఖ సుధాకర్
* రాణి
* శ్రీదేవి అశోక్ (సుప్రియ)

### పాత నటవర్గం
* రాధిక శరత్‌కుమార్ (భవాని దేవి)
* సంధ్య (సౌమ్య)

## సాంకేతికవర్గం
* దర్శకత్వం: రాజా
* మాటలు: రవి కిరణ్
* రచయిత: యండమూరి వీరేంద్రనాథ్
* టైటిల్ సాంగ్ కంపోజర్: కిరణ్
* పాటలు: వెన్నెలకంటి
* సినిమాటోగ్రఫీ: వసీగరన్
* ప్రొడక్షన్ సంస్థ: రాడన్ మీడియా వర్క్స్

## ఇతర వివరాలు
జెమిని టీవిలో ఈ ధారావాహిక ముగిసిన తరువాత 2013, డిసెంబరు 9వ తేది నుండి వనితా టీవీలో సోమవారం నుండి శుక్రవారం వరకు రాత్రి 10:00 గంటలకు ప్రసారం చేయబడింది.

## మూలాలు

వర్గం:తెలుగు ధారావాహికలు
తమిళ్ రాకర్స్

**తమిళ్ రాకర్స్** అనేది చలనచిత్రాలు, టెలివిజన్ కార్యక్రమాలు, సంగీతం, వీడియోలతో సహా కాపీరైట్ చేసిన ఆన్‌లైన్ కంటెంట్ ను ఉచితంగా అందించే ఒక టోరెంట్ వెబ్సైట్. సైట్ సందర్శకులను మాగ్నెట్ లింకులు, టోరెంట్ ఫైళ్ళ సహాయంతో కాపీరైట్ చేసిన విషయాలను శోధించడానికి, డౌన్‌లోడ్ చేసుకోడానికీ అనుమతిస్తుంది, అంతేకాక ఇది పీర్-టు-పీర్ ఫైల్ షేరింగ్‌ను సులభతరం చేస్తుంది. దీని వల్ల సినిమా పరిశ్రమ తీరని నష్టాలను చవిచూస్తోంది. కాపీహక్కులను ఉల్లంఘిస్తోంది కాబట్టి, భారతదేశంలో వున్న ఇంటర్నెట్ సర్వీస్ ప్రొవైడర్లు ఈ వెబ్‌సైట్‌ను నిరోధించారు.  అయినప్పటికీ క్రొత్త వెబ్ చిరునామా శ్రేణికి మారడం ద్వారా వెబ్‌సైట్ నిరంతరం కొనసాగుతోంది. 

## చరిత్ర
మొదటలో కొత్త తమిళ సినిమాలను విడుదల చేసే తమిళ్ రాకర్స్ ఇప్పుడు మలయాళం, హిందీ, కన్నడ, ఇంగ్లీషు, తెలుగు సినిమాలతో పాటుగా వెబ్ సిరీస్ అలాగే వివిద కాపీరైట్ వీడియోలను కూడా లీక్ చేస్తోంది.  ఇందుకుగాను చిత్ర పరిశ్రమలు అన్నీ తమయొక్క హక్కులను కాపాడుకోటానికి, పైరసీకి వ్యతిరేకముగా ఫిర్యాదులు నమోదు చేయడానికి యాంటీ పైరసీ సెల్స్ ను ఏర్పాటు చేసుకున్నాయి. తెలుగు చలన చిత్ర పరిశ్రమకు సంబందించిన పైరసీ ఫిర్యాదులను తెలుగు ఫిలిం ఛాంబర్ అఫ్ కామర్స్ నందు నమోదు చేయవచ్చును. 

2018 మార్చి 14 న, సైట్‌ను నడిపిస్తున్న ముగ్గురు వ్యక్తులను అరెస్టు చేశారు. పురుషులలో ఒకరు సైట్ నిర్వాహకుడని నమ్ముతారు.  

2019 మే 23న కోయంబత్తూరులో తమిళ వెబ్సైట్ కు సహాయపడుతున్న వారిని అరెస్టు చేశారు 

2020 అక్టోబర్ నెలలో అమెజాన్ ఇంటర్నేషనల్ డీఎంసీఏ ఫిర్యాదు వల్ల తమిళ్ రాకర్స్ ను ఇంటర్నెట్ నుంచి తొలగించడం జరిగింది అయినప్పటికీ ఇది రూపాంతరం చెందుతూ వీపీన్ ల సహాయంతో ఇంటర్నెట్ లో అందుబాటులో ఉంది

అత్యధిక ప్రాచుర్యం పొందిన టోరెంట్ సైట్లలో తమిళ్ రాకర్స్ పదవ స్థానంలో ఉంది

## మూలాలు
స్నేహాభిషేకం

***స్నేహాభిషేకం*** 1983 లో విడుదలైన తెలుగు డబ్బింగ్ సినిమా. రాఘవేంద్ర ఆర్ట్ మూవీస్ పతాకంపై కె.సత్యనారాయణ నిర్మించిన ఈసినిమాకు వి.శ్రీనివాసన్ దర్శకత్వం వహించాడు. కమలహాసన్, శ్రీప్రియ ప్రధాన తారాగణంగా రూపొందిన ఈ సినిమాకు ఎం.ఎస్. విశ్వనాథన్ సంగీతాన్నందించాడు.

## తారాగణం
* కమల్ హాసన్ - గోపు
* ఎస్.వి.శేఖర్ - బాబు
* శ్రీప్రియ - మహాలక్ష్మి
* తెంగై శ్రీనివాసన్ - మహాలక్ష్మి తండ్రి
* వెన్నిరాడై మూర్తి - సభ కార్యదర్శి
* మనోరమ - రోజాదేవి
* శాంతి కృష్ణ - ఉమ, బాబు సోదరి
* వై.జి.మహేంద్రన్ - వాసు
* వనిత - శ్రీశ్రీ 
* ఢిల్లీ గణేష్ - సుందరం
* కమల - కామేష్ బాబు తల్లి
* పుష్పలత - గోపు తల్లి
* శివచంద్రన్ - దొంగ
* వి.గోపాలకృష్ణన్ - భాస్కర్ తండ్రి
* కథాది రామమూర్తి - గుర్బానీ
* హనుమంతు -సిమ్లా తమిళ సంగం వైజ్ ప్రెసిడెంట్‌
* ఐసరీ వేలన్ - రిక్షా డ్రైవర్‌
* గుండు కళ్యాణం

## సాంకేతిక వర్గం

* దర్శకత్వం: వి.శ్రీనివాసన్
* నిర్మాత: కె.సత్యనారాయణ
* సంగీతం: ఎం.ఎస్.విశ్వనాథన్
* విడుదల తేదీ: 1983 ఫిబ్రవరి 18
* సమర్పణ: కె.వి.వి.సత్యనారాయణ

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
స్వామియే శరణం అయ్యప్ప

***స్వామియే శరణం అయ్యప్ప*** 1981, మార్చి 6న విడుదలైన తెలుగు డబ్బింగ్ సినిమా. అమృతేశ్వరి ఫిల్మ్స్ పతాకంపై దశరథన్, త.కిట్టు నిర్మాణ సారథ్యంలో దశరథం దర్శకత్వం వహించిన ఈ చిత్రంలో భూపతి, శరత్ బాబు, విజయన్, జయభారతి, శ్రీప్రియ తదితరులు నటించగా, చంద్రబోస్ సంగీతం అందించాడు.

## తారాగణం

* భూపతి
* విజయన్ (విజయ్)
* శరత్ బాబు
* జయభారతి
* మనోరమ
* రవిరాజ్
* అబో భాస్కర్ (ఇన్స్పెక్టర్)
* రాజకృష్ణ
* రాధారవి
* ఎం.ఆర్. రాధ
* సురులి బాబు
* వికె రామస్వామి (గురుస్వామి)
* గౌండమణి (జైలర్ జగదీష్)
* జై శంకర్ (సిఐడి శంకర్)
* కమల్ హాసన్ (అతిథి నటుడు)
* శ్రీప్రియ (అతిథి నటి)
* భాగ్యరాజ్ (అతిథి నటుడు)
* రజినీకాంత్
* ఎంఎన్ నంబియార్
* ఆర్ ముత్తురామన్

## సాంకేతికవర్గం
* దర్శకత్వం: దశరథన్
* నిర్మాణం: దశరథన్, త.కిట్టు
* సంగీతం: చంద్రబోస్
* ఛాయాగ్రహణం: ఎస్.ఎమ్. గానం
* కూర్పు: ఆర్. దేవరాజ్
* నిర్మాణ సంస్థ: అమృతేశ్వరి ఫిల్మ్స్

## పాటలు
ఈ చిత్రానికి చంద్రబోస్ సంగీతం అందించాడు.

# స్వామి థింతనతోమ్ - ఎస్.పి. బాలసుబ్రహ్మణ్యం - 03:48
# మూయని మదిలోన - కె.జె. ఏసుదాసు - 04:25
# చూస్తే చాలునే - ఎస్.పి. బాలసుబ్రహ్మణ్యం  - 04:09
# గిరిమీద జేగంట అయ్యప్ప - ఎస్.పి. బాలసుబ్రహ్మణ్యం - 04:30

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:తెలుగు భక్తి సినిమాలు
వర్గం:శరత్ బాబు నటించిన సినిమాలు
కుండలేశ్వరస్వామి దేవాలయం

**కుండలేశ్వరస్వామి దేవాలయం,** తూర్పు గోదావరి జిల్లా, కాట్రేనికోన మండలం, కుండలేశ్వరంలో ఈ దేవాలయం ఉంది.

## స్థల పురాణం
కవి స్వారభౌముడైన శ్రీనాధమహాకవి తన భీమ ఖండం (భీమేశ్వరపురాణం)లో గోదావరిని వర్ణిస్తూ కుండలేశ్వరం గురించి వ్రాశాడు. గౌతమీ మహత్మ్యం అనే గ్రంథంలో ఈ క్షేత్ర మహిమని గురించి నూట మూడవ అధ్యాయంలో ఉంది.అందులో ఈ దేవాలయం గురించి బ్రహ్మదేవుడు నారదుడికి చెప్పినట్టుగా ఉంది.
నారదా తో కోటిపల్లిలో సోమేశ్వరుడుగాక  దక్షిణ భాగం నుంచి గౌతమముని తీసుకొచ్చిన గోదావరి నది ప్రవహిస్తూ సముద్రంకేసి వెళుతోంది. ఆ నదికి దక్షిణపు ఒడ్డున వుంది. ఈ కుండలేశ్వరం చాలా వేగంగా వెళుతున్న గోదావరి సముద్ర ఘోషని విని కోపంతో “మహావేగంతో పాతాళలోకంలో ప్రవేశించి ఈ సముద్ర దేవున్ని భేదించాలి
అనుకుంది. అయితే గోదావరి ఆలోచనలను నదులన్నింటికి నాధుడైన సముద్రుడు గ్రహించి పూజా ద్రవ్యంలను కుండలాలను ఒక పశ్ళెంలో వుంచి గౌతమికి ఎదురెళ్లాడు. గౌతమీ నది కోపం పోగొట్టడానికి సాష్టాంగ నమస్కారం చేసి, నా మీద కోపం వద్దు సూర్యభగవానుని తేజస్సుతో మెరుస్తున్న ఈ కుండలాలను నీకు బహుమతిగా ఇస్తున్నాను. లోగడ వరుణదేవుడు తపస్సు చేసి సూర్యుని అనుగ్రహంతో వీటిని పొందాడని అన్నాడు. గౌతమీనది కరిగిపోయి, సముద్రుని కోరికమేరకు తన వేగాన్ని తగ్గించుకుని, అక్కడ ఈశ్వర ప్రతిష్ఠకి అంగీకరించింది. అందుకే అది కుండలేశ్వర క్షేత్రంగా పేరు పొందింది. ఈ పుణ్యక్షేత్రంలో గోదావరి పుష్కరసమయంలో స్నానదానపూజల వలన అత్యంత పుణ్యం కలుగుతుందని తెలుస్తోంది

## మూలాలు

## వెలుపలి లంకెలు

వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
గబ్బిట యగ్గన్న శాస్త్రి

గబ్బిట యగ్గన్న శాస్త్రి (1875-1921) రచయిత, పదకర్త, భక్త రచయిత, గాయకుడు. అతను  రాసిన జావళీలు ఆంధ్ర దేశం లోనేకాక కర్ణాటక, మహారాష్ట్ర నాటకాలలో వీటి నకళ్ళు ప్రవేశించి మెప్పు పొందాయి. 
## జీవిత విశేషాలు
పశ్చిమ గోదావరి జిల్లా ఏలూరు దగ్గర దెందులూరు మండలం లోని గబ్బిట వారి ‘’రామారావు గూడెం అగ్రహారం ‘’వాస్తవ్యుడు. గౌతమస గోత్రీకుడు తెలుగు బ్రాహ్మణుడు. ఆజన్మ బ్రహ్మ చారి. అతని తండ్రి సూర్యనారాయణశాస్త్రి. అతని గురువు కట్టు సూరన్న శాస్త్రి. అనితర సాధ్యమైన గాన ప్రతిభ అతని సొత్తు. ఒకరకంగా గానయజ్ఞం చేశాడు యగ్గ (జ్ఞ) న్న శాస్త్రి. పండితాదరం పొందిన గాయకుడు. ఫిడేల్ వాద్యకారుడు గొర్తి లక్ష్మీ నారాయణతో కలిసి ఎన్నో చోట్ల కచేరీలు చేసి సత్కారాల౦దుకున్నాడు.  అతని శిష్యులు ఇరుగంటి బుచ్చిరామ శాస్త్రి, దంపూరి సుబ్బారావు, తిరువయ్యార్ కు చెందిన పల్లవి సుబ్బారావు, కాకినాడకు చెందిన సత్యరాజు బ్రహ్మేశ్వరరావు. నాట్యాభినయ శిష్యురాండ్రు చేటపర్రు సుందరి, పువ్వులపాపాచలం మొదలైనవారు. యగ్గన్న శాస్త్రి చాలా కృతులు, జావళీలు, వేంకటేశ, భద్రాద్రి రామ శతకాలు రచించాడు. 
## మూలాలు

## బాహ్య లంకెలు
* ఆంధ్ర గాయకుల చరిత్రలు పేజీ  81 /90

వర్గం:1875 జననాలు
వర్గం:1921 మరణాలు
వర్గం:పశ్చిమ గోదావరి జిల్లా రచయితలు
మాలెం మల్లేశం

**మాలెం మల్లేశం** తెలంగాణ రాష్ట్రంకు చెందిన రాజకీయ నాయకుడు, మాజీ శాసనసభ్యుడు. మేడారం నియోజకవర్గం నుండి 1985, 1994లలో రెండుసార్లు ఎమ్మెల్యేగా ప్రాతినిధ్యం వహించాడు.

## జననం
పెద్దపల్లి జిల్లా, రామగిరి మండలం, సింగిరెడ్డిపల్లి గ్రామంలో జన్మించాడు. హెచ్.ఎస్.సి. వరకు చదివాడు.

## ఉద్యోగం - కుటుంబం
సింగరేణి కాలరీస్ కంపెనీ లిమిటెడ్లో కార్మికుడిగా పనిచేశాడు. మల్లేశంకు భార్య ఇద్దరు కుమార్తెలు, ఇద్దరు కుమారులు (కిరణ్, మధు) ఉన్నారు.

## రాజకీయ ప్రస్థానం
కమ్యూనిస్టు పార్టీలో పనిచేసిన అనంతరం ఏఐవైఎఫ్‌లో, ఇతర పార్టీలలో అంచెలంచెలుగా ఎదిగాడు. 1973లో కరీంనగర్ జిల్లా మేడారం నుండి స్వతంత్ర అభ్యర్థిగా పోటిచేసి ఓడిపోయాడు. ఎన్.టి.ఆర్. అభిమాన సంఘం నాయకుడిగా పనిచేసిన మల్లేశం, 1982లో ఎన్.టి.ఆర్. టిడిపి పార్టీ పెట్టగానే మొదటి సమావేశంలో పార్టీలో చేరాడు. 1985లో జరిగిన ఆంధ్రప్రదేశ్ శాసనసభ ఎన్నికలు (1985)లో టీడీపీ టికెట్‌పై పోటిచేసి భారత జాతీయ కాంగ్రెస్ అభ్యర్థి గుమ్మడి నరసయ్యపై 28,331 ఓట్ల తేడాతో గెలుపొందాడు. 1989లో జరిగిన ఆంధ్రప్రదేశ్ శాసనసభ ఎన్నికలు (1989)లో టీడీపీ టికెట్‌పై పోటిచేసి భారత జాతీయ కాంగ్రెస్ అభ్యర్థి మాతంగి నర్సయ్య చేతిలో 3,110 ఓట్లతో ఓడిపోయాడు. ఆ తరువాత 1994లో జరిగిన ఆంధ్రప్రదేశ్ శాసనసభ ఎన్నికలు (1994)లో టీడీపీ టికెట్‌ రాకపోడంతో స్వతంత్ర అభ్యర్థిగా పోటిచేసి, టీడీపీ అభ్యర్థి కొప్పుల ఈశ్వర్ పై 15,319 ఓట్లతో గెలుపొందాడు. 

ఆ తరువాత 2004లో జరిగిన ఆంధ్రప్రదేశ్ శాసనసభ ఎన్నికలు (2004)లో టీడీపీ టికెట్‌పై పోటిచేసి తెలంగాణ రాష్ట్ర సమితి అభ్యర్థి కొప్పుల ఈశ్వర్ చేతిలో 56,563 ఓట్లతో ఓడిపోయాడు. 2009లో జరిగిన ఆంధ్రప్రదేశ్ శాసనసభ ఎన్నికలు (2009)లో కూడా ఓడిపోయాడు

రామగుండం నగరపాలక సంస్థకు 2020లో జరిగిన ఎన్నికలల్లో ఈయన కుమారులు కిరణ్ 44వ డివిజన్‌ నుంచి, మధు 33వ డివిజన్‌ నుంచి స్వతంత్ర అభ్యర్థులుగా పోటిచేసి, ఓడిపోయారు.

## మరణం
మల్లేశం హైదరాబాదులోని నిమ్స్‌లో చికిత్స పొందుతూ 2019, డిసెంబరు 11న మరణించాడు.

## మూలాలు

వర్గం:పెద్దపల్లి జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:పెద్దపల్లి జిల్లా రాజకీయ నాయకులు
వర్గం:పెద్దపల్లి జిల్లా వ్యక్తులు
వర్గం:పెద్దపల్లి జిల్లా నుండి ఎన్నికైన శాసన సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:2019 మరణాలు
అఖిల భారత వైద్య విజ్ఞాన సంస్థ, గోరఖ్‌పూర్

**ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, గోరఖ్‌పూర్** (**ఎయిమ్స్ గోరఖ్‌పూర్**) భారతదేశంలోని ఉత్తర ప్రదేశ్ లోని గోరఖ్‌పూర్లో ఉన్న ఒక ప్రభుత్వ వైద్య కళాశాల. ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (ఎయిమ్స్) లలో ఇది ఒకటి. 2014 జూలైలో ప్రకటించిన నాలుగు "ఫేజ్- IV" ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (ఎయిమ్స్) లో ఇది ఒకటి. ఇది 2019 ఫిబ్రవరిలో అవుట్‌పేషెంట్ విభాగం ఆపరేషన్ ప్రారంభించింది, ఆ తరువాత MBBS కోర్సులను ప్రారంభించింది, ఇది 2019 లో పనిప్రారంభించిన ఆరు ఎయిమ్స్‌లో ఒకటిగా నిలిచింది.

## మూలాలజాబితా

వర్గం:వైద్య కళాశాలలు
అఖిల భారత వైద్య విజ్ఞాన సంస్థ, జోధ్‌పూర్

**ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, జోధ్‌పూర్** (**ఎయిమ్స్ జోధ్‌పూర్**; IAST: అఖిల భారతీయ ఆయుర్విజ్ఞాన్ సంస్థాన్ జోధ్‌పూర్) భారతదేశంలోని జోధ్‌పూర్ లో ఉన్న ఒక ప్రభుత్వ వైద్య కళాశాల, వైద్య పరిశోధన ప్రభుత్వ విశ్వవిద్యాలయం. ఐదు ఇతర ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (ఎయిమ్స్) మాదిరిగా, ఇది 2012 లో స్థాపించబడింది. ఇది ఆరోగ్య, కుటుంబ సంక్షేమ మంత్రిత్వ శాఖ క్రింద స్వయంప్రతిపత్తితో పనిచేస్తుంది.

## మూలాలజాబితా

వర్గం:వైద్య కళాశాలలు
గూగుల్ క్రోమ్

thumb|394x394px|గూగుల్ క్రోమ్
**గూగుల్ క్రోమ్** అనేది గూగుల్ సంస్థ రూపొందిన ఒక జాల విహరిణి (వెబ్ బ్రౌజర్). ఇది వివిధ నిర్వహణ వ్యవస్థల్లో (ఆపరేటింగ్ సిస్టమ్స్) పని చేయగలదు. 2008లో దీన్ని మొట్టమొదటిసారిగా మైక్రోసాఫ్ట్ విండోస్ కోసం తయారు చేశారు. తర్వాత లినక్సు, మాక్ ఓఎస్, ఐఓఎస్, ఆండ్రాయిడ్ లాంటి ఆపరేటింగ్ సిస్టమ్స్ లో కూడా పనిచేసేలా రూపొందించారు. దీన్ని ఆధారంగా చేసుకుని గూగుల్ క్రోం ఓఎస్ అనే ఆపరేటింగ్ సిస్టం ను తయారు చేశారు. వెబ్ అనువర్తనాల (అప్లికేషన్లు) దీని మీద పని చేస్తాయి.

దీని చాలా భాగం సోర్సు కోడు గూగుల్ ఓపెన్ సోర్స్ లో విడుదల చేసిన క్రోమియం ప్రాజెక్టు లోనిది. గూగుల్ దీన్ని *ప్రొప్రయిటరీ ఫ్రీవేర్* లాగా విడుదల చేసింది. మొదట్లో *వెబ్ కిట్ ఇంజన్* ఆధారంగా అభివృద్ధి చేసినా తర్వాత గూగుల్ ఈ ప్రాజెక్టుకు సమాంతరంగా *బ్లింక్ ఇంజన్* ని అభివృద్ధి చేసి, దాన్ని ఆధారం చేసుకున్నారు. ఐఓఎస్ మీద పనిచేసే క్రోం బ్రౌజరు తప్ప మిగతా వన్నీ బ్లింక్ ఇంజన్ ఆధారంగానే పనిచేస్తాయి.

జులై 2019 నాటి గణాంకాల ప్రకారం బ్రౌజర్ మార్కెట్ లో ప్రపంచ వ్యాప్తంగా సాంప్రదాయిక కంప్యూటర్లలో గూగుల్ క్రోమ్ వాటా 71% గానూ, అన్ని రకాల కంప్యూటర్లలో 63% గానూ ఉంది. ఇంత ఆదరణ పొందడం వల్లనే గూగుల్ క్రోమ్ బ్రాండును క్రోమ్ ఓ ఎస్, క్రోమ్ క్యాస్ట్,  క్రోమ్ బుక్, క్రోమ్ బిట్, క్రోమ్ బాక్స్, క్రోమ్ బేస్ లాంటి ఇతర ఉత్పత్తులకు కూడా విస్తరించింది. 

## ఇవి కూడా చూడండి
*మైక్రోసాఫ్ట్ ఎడ్జ్
*ఫైర్‌ఫాక్స్
*ఇంటర్నెట్ ఎక్స్‌ప్లోరర్
*ఒపేరా(జాల విహరిణి)

## గమనికలు

## మూలాలు

వర్గం:అంతర్జాలం